Vermeende renosterstropers in hofFoto: ww.rhinoconservation.org ŉ Polisiewoordvoerder, brig. Hangwani Mulaudzi, sê die vier verdagtes is Maandag op ŉ plaaspad naby Thabazimbi in hegtenis geneem. Mulaudzi sê die motor waarin die mans gery het, was verdag en is deur die polisie afgetrek. “Die polisie het die motor deursoek en ŉ jaggeweer, ammunisie, ŉ byl en ŉ handsaag gevind. Daar word vermoed dat die verdagtes op pad was om ŉ renoster vir sy horing dood te maak op een van die plase in die gebied.” Die verdagtes word aangekla vir die onwettige besit van ŉ vuurwapen en ammunisie. Volgens Sanparke is 443 renosters verlede jaar vir hulle horings doodgemaak.